Source: https://e-justice.europa.eu/content_maintenance_obligations-355-el-sk.do?init=true
Timestamp: 2019-06-16 03:51:56+00:00
Document Index: 6926023

Matched Legal Cases: ['súd ', 'súd ', 'súd ', 'súd ', 'súd ', 'súd ']

Vyživovacia povinnosť - Grécko
Súdom, ktorý má právo rozhodovať o návrhoch na vyhlásenie vykonateľnosti podľa článku 27 ods. 1, je súd prvého stupňa a súdom, ktorý má právomoc rozhodovať o odvolaniach proti rozhodnutiam o takýchto návrhoch podľa článku 32 ods. 2, je odvolací súd v rámci regionálnej jurisdikcie, do ktorej patrí súd prvého stupňa, ktorý rozhodnutie vydal.
Konaním o opravnom prostriedku podľa článku 32 ods. 2 je odvolanie (έφεση).
Konaním o opravnom prostriedku podľa článku 33 ods. 2 je kasačná sťažnosť (αίτηση αναίρεσης). Konania o opravnom prostriedku proti odvolacím rozhodnutiam rozhoduje Najvyšší občiansky a trestný súd Grécka (Areios Pagos alebo v gréčtine: Άρειος Πάγος).
Podľa článku 19 sa povinná / obžalovaná strana môže proti rozhodnutiu o výživnom, ktoré vydal zahraničný súd v jej neprítomnosti, odvolať. Odvolania proti rozhodnutiu prijatému v neprítomnosti sa podávajú na súde, ktorý rozhodnutie prijal.
Ústredným orgánom podľa článku 49 ods. 3 je ministerstvo pre spravodlivosť, transparentnosť a ľudské práva – Oddelenie pre medzinárodnú súdnu spoluprácu v občianskych a trestných veciach.
Tel.: +30 210 776 7312
Grécke právo neumožňuje verejným orgánom alebo iným subjektom podliehajúcim dohľadu príslušných orgánov podľa článku 51 ods. 3 vykonávať úlohy ústredného orgánu.
Orgánom s právomocou vo veciach výkonu na účely článku 21 je súd prvého stupňa.
Gréčtina.
Jazyky prijateľné pre ústredný orgán na účely komunikácie s ostatnými ústrednými orgánmi podľa článku 59 sú gréčtina a angličtina.
Posledná aktualizácia: 11/10/2016